Rætt við Gunnar Björnsson sem nú hættir verslunarrekstri í Búðardal Í Búðardal hafa hjónin Gunnar Björnsson og Erla Sigurðardóttir rekið verslunina Dalakjör um tíu ára skeið . Börnin þrjú eru flogin úr hreiðrinu og hjónin hafa lítið tekið sér frí undanfarinn áratug . Nú eru þau komin að vegamótum í lífi sínu , þar sem rekstur verslunarinnar og húsnæði hefur verið selt . Dalakjör er verslun þar sem flest fæst , eins og tíðkaðist í kaupfélögunum í gamla daga . Í einu rými gefur að líta kjöt , brauð , matarstell , vefnaðarvöru , gúmmískó með hvítum sóla og ýmis matvinnslutæki tróna yfir öllu . Enda er raunin sú að margir Dalamenn tala enn um að fara í “ kaupfélagið ” og ferðamönnum finnst sem þeir komi inn í töfraheim , þegar komið er inn fyrir dyrnar . Svona verslanir þekkjast ekki lengur úti í hinum stóra heimi . Blaðamaður Skessuhorns brá sér í heimsókn í vikunni sem leið , heilsaði upp á granna sína í Dölum og settist jafnframt inn á kontórinn hjá Gunnari matreiðslu - og verslunarmanni í Dalakjör . Viðtal við Gunnar er í Skessuhorni sem kom út í gær .